Nova programació a l'Auditori d'Alaquàs
20/10/2006 11:36:00

# Nova programació a l'Auditori d'Alaquàs

*   20/10/2006 11:36:00
*   [Imprimir](#)
*   Compartir
*    https://www.alaquas.org/documento.asp?id\_do=9936

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9936%2F0&title=Ajuntament%20d%27Alaqu%C3%A0s.%20Premsa.Nova%20programaci%C3%B3%20a%20l%27Auditori%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9936/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9936/9936_Form_4.jpg)](https://www.alaquas.org/ficheros/documentos/2006/2/9936/9936_Form_10.jpg "<a href='https://www.alaquas.org/ficheros/documentos/2006/2/9936/9936_Form_10.jpg' target=_blank><i class='fa fa-external-link' aria-hidden='true'></i>.Nova programació a l'Auditori d'Alaquàs</a>")

Música, teatre, cinema i actes fallers componen la programació en aquesta nova temporada

L'Ajuntament d'Alaquàs ha preparat una àmplia programació per a l'Auditori Nou de la ciutat. Des de setembre fins a març de 2007 l'Auditori acollirà tot un conjunt d'actuacions teatrals, concerts, projeccions cinematogràfiques, així com els diferents actes fallers.

Pel que fa al teatre, l'Auditori acollirà el diumenge 22 d'octubre a partir de les 19.30 hores l'obra del duet humorístic Faemino i Cansado que presentaran a Alaquàs "Son dos", una peça teatral que parla de la vida i de les seues difcultats, de la transgressió dels límits i de l'ambivalència radical.

En el mes de novembre la companyia El Teatret presentarà l'obra "Cuatro historias de alquiler". Les veïnes i veïns de la ciutat podran gaudir d'aquesta comèdia el divendres 10 i dissabte 11 de novembre a les 22.30 hores.

L'oferta de teatre a l'Auditori es tancarà amb la posada en escena de dues obres. La primera el dimarts dia 26 de desembre a partir de les 18.30 hores. La companyia Clowns Teatres presentarà "Ambulants", la història de dos venedors ambulants que recorren el món i recullen històries amb què omplen les seues maletes. Per últim, el dissabte 30 la companyia Xirriquituela Teatre presentarà "Papirus", la història de dos personatges que després d'una guerra comencen a crear junts un món de paper.

Dins el cicle de Música a l'Auditori, cal destacar que en el mes d'octubre l'Auditori Nou acollirà el Concert de Tardor a càrrec de la Sociedad Unión Musical de Almansa i la Banda Simfònica de la UMA el dissabte 21 d'octubre a les 22.30 hores. Mentre que el diumenge 29 d'octubre, a partir de les 12 hores, tindrà lloc el Concert de la III Campanya d'intercanvis Musicals on els assistents podran gaudir de les actuacions de l'Orquestra de la Unió Musical l'Artística Manisense i de la Jove Orquestra del CEMA.

Pel que fa a l'oferta musical de l'Auditori en el mes de desembre, cal destacar el concert cors Trotto, el divendres 15 de desembre a partir de les 18.30 hores de la vesprada. Ja en la jornada del dissabte 16, la Banda Simfònica de la UMA oferirà el Concert Santa Cecília i de Nadal a les 22.30 hores. El diumenge arribarà el torn dels més majors amb el concert a càrrec de l'Agrupació Musical Els Majors de l'Horta Sud. Finalment, a les portes de l'hivern l'Escolania Mare de Déu de l'Olivar, el Cor de Cambra Mestral i l'Orfeó Polifònic d'Alaquàs oferiran el tradicional Concert de Nadal el divendres 22 de desembre a partir de les 19.30 hores. També a la mateixa hora, el dissabte 23, es podrà gaudir del Concert de la Jove Orquestra-Banda Juvenil.

Dins la selecció de pel·lícules per a les jornades de diumenge del mes d'octubre cal destacar la projecció de "Piratas del Caribe ": El cofre del hombre muerto" el diumenge 1 d'octubre en doble sessió, a les 16.30 i a les 19 hores de la vesprada,. Altra de les pel·lícules destacades és "Monster House", projecció que tindrà lloc també el doble sessió el diumenge 8 d'octubre. Per últim, el 15 de desembre l'Auditori acollirà la projecció d'Alatriste a partir de les 16.30 i a les 19 hores.

Els actes fallers també conformen en gran mesura part de la programació de l'Auditori Nou per a la nova temporada. Els actes començaran el dissabte 4 de novembre i el 18 amb la Proclamació i Presentació de Junta Local Fallera. Les presentacions de les diferents comissions falleres de la ciutat s'esdevindran des del 25 de novembre fins al 3 de març. Per últim, el calendari d'activitats falleres programades a l'Auditori es tancarà amb la celebració de la Pleitesia el diumenge 4 de març a partir de les 19 hores de la vesprada.

La programació de l'Auditori de la ciutat per als mesos d'octubre a febrer de 2007 es completa amb la celebració d'una edició especial del Festival de Playbacks organitzat per l'Associació d'Ames de Casa i Consumidores Tyrius d'Alaquàs. L'acte tindrà lloc el dissabte 28 d'octubre a les 22.30 hores. Finalment, el diumenge 19 de novembre tindrà lloc la reunió del Projecte Imatges per al Futur, un treball mitjançant el qual l'Ajuntament d'Alaquàs pretén recopilar, conservar i difondre el material fotogràfic antic de la població.

Tota la programació es pot consultar a la pàgina web de l'Ajuntament d'Alaquàs o al telèfon 961519418. Pel que fa a la recollida de les invitacions i entrades per a les representacions caldrà apropar-se a la taquilla dues hores abans del començament de l'espectacle.